আফগানিস্তানের প্রাচীন ইতিহাস

আফগানিস্তানের প্রাচীন ইতিহাস, যা আফগানিস্তানের প্রাক-ইসলামি যুগ নামেও পরিচিত, তার সূচনা হয় প্রাগৈতিহাসিক যুগ এবং প্রায় ৩৩০০-২৩৫০ খ্রিস্টপূর্বাব্দের হেলমান্দ সংস্কৃতির মাধ্যমে। দ্বিতীয় বিশ্বযুদ্ধের পর আফগানিস্তানে প্রত্নতাত্ত্বিক গবেষণা কার্যক্রম শুরু হয় এবং ১৯৭০-এর দশকের শেষভাগ পর্যন্ত সোভিয়েত-আফগান যুদ্ধের আগ পর্যন্ত তা অব্যাহত ছিল। প্রত্নতাত্ত্বিক ও ঐতিহাসিকদের মতে, আফগানিস্তানে অন্তত ৫০,০০০ বছর আগেও মানুষের বসবাস ছিল এবং এই অঞ্চলের কৃষিভিত্তিক সম্প্রদায়গুলো বিশ্বের প্রাচীনতমগুলোর মধ্যে অন্যতম ছিল। ৩০০০ থেকে ২০০০ খ্রিস্টপূর্বাব্দের মধ্যে এই ভূখণ্ডে নগরকেন্দ্রিক সংস্কৃতির অস্তিত্ব ছিল। আফগানিস্তানের অভ্যন্তরে পুরা প্রস্তর যুগ, মধ্য প্রস্তর যুগ, নব্য প্রস্তর যুগ, ব্রোঞ্জ যুগ এবং লৌহ যুগের প্রত্নতাত্ত্বিক নিদর্শন পাওয়া গেছে।

সিন্ধু সভ্যতা উত্তর-পূর্ব আফগানিস্তান পর্যন্ত বিস্তৃত হওয়ার পর,The Ancient Indus: Urbanism, Economy, and Society. pp.1 এই অঞ্চলটি ইরানীয় উপজাতিদের দ্বারা অধ্যুষিত ছিল এবং মিডিয়দের নিয়ন্ত্রণে ছিল। প্রায় ৫০০ খ্রিস্টপূর্বাব্দে মহান দারিয়াস তার পারস্য সেনাবাহিনী নিয়ে এই অঞ্চলকে হাখমানেশি সাম্রাজ্য-এর অংশে পরিণত করেন। ৩৩০ খ্রিস্টপূর্বাব্দে, ম্যাসেডোনিয়ার মহান আলেকজান্ডার যুদ্ধে পারস্যের তৃতীয় দারিয়াসকে পরাজিত করার পর এই ভূখণ্ড আক্রমণ করেন। আফগানিস্তানের বেশিরভাগ অংশ সেলিউসিড সাম্রাজ্য এবং পরবর্তীতে গ্রিক-ব্যাক্ট্রিয় রাজ্যের অধীনে আসে। প্রথম সেলিউকাস নিকেটর চন্দ্রগুপ্ত মৌর্যের কাছে পরাজিত হন এবং একটি শান্তি চুক্তির মাধ্যমে নিজ কন্যাকে তার সাথে বিবাহ দেন। পরবর্তী দুই সহস্রাব্দ ধরে এই ভূখণ্ড বিভিন্ন উপজাতি দ্বারা অধ্যুষিত ছিল এবং বিভিন্ন রাজ্য দ্বারা শাসিত হয়েছে। সপ্তম শতকে ইসলামের আগমনের পূর্বে, আধুনিক আফগানিস্তানে বেশ কিছু ধর্ম প্রচলিত ছিল। জরথুষ্ট্রবাদ এবং প্রাচীন ইরানীয় ধর্মগুলো পশ্চিম আফগানিস্তানে (খোরাসান ও হেরাত) প্রচলিত ছিল। হিন্দুধর্ম এবং বৌদ্ধধর্ম মূলত পূর্ব (কাবুল) এবং দক্ষিণ-পূর্ব আফগানিস্তানের (কান্দাহার) অঞ্চলে পালিত হতো। হিন্দুকুশ পর্বতমালায়  অবস্থিত কাফিরিস্তান (বর্তমান নুরিস্তান) অঞ্চলটি ১৯শ শতক পর্যন্ত ধর্মান্তরিত হয়নি। তারা এখনও প্রাচীন বৈদিক ধর্ম (যা আধুনিক হিন্দুধর্মের সাথে সম্পর্কিত) অনুসরণ করে।

 প্রাগৈতিহাসিক যুগ 
লুইস ডুপ্ৰি, পেনসিলভেনিয়া বিশ্ববিদ্যালয়, স্মিথসোনিয়ান ইনস্টিটিউশন এবং অন্যান্যদের মতে, আফগানিস্তানে অন্তত ৫০,০০০ বছর আগেও মানুষের বসবাস ছিল এবং এই অঞ্চলের কৃষিভিত্তিক সম্প্রদায়গুলো বিশ্বের প্রাচীনতমগুলোর মধ্যে অন্যতম ছিল।

প্রাগৈতিহাসিক যুগে, যেমনটা প্রাচীন ও আধুনিক কালেও দেখা যায়, আফগানিস্তান তার পার্শ্ববর্তী অঞ্চলগুলোর সাথে সংস্কৃতি ও বাণিজ্যের মাধ্যমে সংযুক্ত ছিল। ধারণা করা হয়, নগর সভ্যতার সূচনা হয়েছিল ৩০০০ থেকে ২০০০ খ্রিস্টপূর্বাব্দের মধ্যে। প্রত্নতাত্ত্বিক অনুসন্ধান ব্রোঞ্জ যুগের সম্ভাব্য সূচনার ইঙ্গিত দেয়, যা পরবর্তীতে আফগানিস্তান থেকে সারা প্রাচীন বিশ্বে ছড়িয়ে পড়েছিল। আরও বিশ্বাস করা হয় যে, এই অঞ্চলের সাথে মেসোপটেমিয়ার প্রাথমিক বাণিজ্যিক যোগাযোগ ছিল।Warwick Ball, 2008, 'The Monuments of Afghanistan: History, Archaeology and Architecture': 261, London.

 সিন্ধু সভ্যতা 

সিন্ধু সভ্যতা (IVC) ছিল একটি ব্রোঞ্জ যুগের সভ্যতা (৩৩০০-১৩০০ খ্রিস্টপূর্বাব্দ; পরিণত সময়কাল ২৬০০-১৯০০ খ্রিস্টপূর্বাব্দ), যা বর্তমান উত্তর-পশ্চিম পাকিস্তান থেকে উত্তর-পশ্চিম ভারত এবং উত্তর-পূর্ব আফগানিস্তান পর্যন্ত বিস্তৃত ছিল। উত্তর আফগানিস্তানের শোরতুগাইয়ে অক্সাস নদীর তীরে একটি সিন্ধু সভ্যতার নিদর্শন স্থল পাওয়া গেছে।Kenoyer, Jonathan Mark (1998). Ancient cities of the Indus Valley Civilization. pp.96 শোরতুগাই ছাড়াও মুন্ডিগাক আরেকটি উল্লেখযোগ্য স্থান। আফগানিস্তানে সিন্ধু সভ্যতার আরও বেশ কয়েকটি ছোট ছোট উপনিবেশ খুঁজে পাওয়া যায়।

 মেসোপটেমিয়ায় আর্যদের বিস্তার এবং মিডিয়দের শাসন (১৫০০ খ্রিস্টপূর্বাব্দ – ৫৫১ খ্রিস্টপূর্বাব্দ) 

থাম্ব|নব্য আবেস্তান যুগে (আনুমানিক ৯০০-৫০০ খ্রিস্টপূর্বাব্দ) অন্যান্য ইন্দো-ইরানীয় গোষ্ঠীর তুলনায় আবেস্তার জনগোষ্ঠীর ভৌগোলিক অবস্থান।
২০০০ থেকে ১২০০ খ্রিস্টপূর্বাব্দের মধ্যে, ইন্দো-ইউরোপীয়-ভাষী আর্য নামে পরিচিত উপজাতিদের একটি শাখা এই অঞ্চলে অভিবাসন শুরু করে। এটি ইন্দো-আর্য অভিপ্রয়াণ সংক্রান্ত বিতর্কের একটি অংশ। তারা সম্ভবত ১৫০০ থেকে ১০০০ খ্রিস্টপূর্বাব্দের মধ্যে বর্তমান আফগানিস্তানে এসে ইরানীয় জনগোষ্ঠী, নুরিস্তানি জনগোষ্ঠী এবং ইন্দো-আর্য গোষ্ঠীতে বিভক্ত হয়ে যায়। ইরানীয়রা আধুনিক মালভূমি অঞ্চলে আধিপত্য বিস্তার করে, অন্যদিকে ইন্দো-আর্যরা ভারতীয় উপমহাদেশের দিকে চলে যায়। আবেস্তা সম্ভবত ১৮০০ খ্রিস্টপূর্বাব্দের প্রথম দিকে প্রাচীন আরিয়ানায় (আফগানিস্তানের প্রাচীনতম নাম) রচিত হয়েছিল বলে মনে করা হয়। আবেস্তা এবং সংস্কৃত ভাষার (এবং অন্যান্য সম্পর্কিত ইন্দো-ইউরোপীয় ভাষা যেমন লাতিন এবং প্রাচীন গ্রিক) মধ্যে মিল থাকায়, ধারণা করা হয় যে প্রাচীন পারস্য এবং ইন্দো-আর্য উপজাতিদের মধ্যে বিভাজন অন্তত ১০০০ খ্রিস্টপূর্বাব্দের মধ্যে ঘটেছিল। আবেস্তার দুটি ভাগ রয়েছে - পুরাতন এবং নতুন, এবং কোনোটিতেই মিডিয়দের উল্লেখ নেই, যারা প্রায় ৭০০ খ্রিস্টপূর্বাব্দ থেকে আফগানিস্তান শাসন করেছিল বলে জানা যায়। এটি প্রমাণ করে যে আবেস্তা আরও অনেক আগের রচনা। প্রত্নতাত্ত্বিক তথ্যগুলোর বেশিরভাগই ব্যাকট্রিয়া-মারজিয়ানা প্রত্নতাত্ত্বিক কমপ্লেক্স (বিএমএসি) এবং সিন্ধু সভ্যতা থেকে পাওয়া গেছে, যা সম্ভবত আফগানিস্তানে প্রাথমিক আর্য সভ্যতায় একটি গুরুত্বপূর্ণ ভূমিকা পালন করেছিল।
থাম্ব|300x300পিক্সেল|মিডিয় সাম্রাজ্য দ্বারা নিয়ন্ত্রিত অঞ্চল
এই অঞ্চলের ইন্দো-আর্য বাসিন্দারা, প্রধানত দেশের দক্ষিণ ও পূর্বাঞ্চলে, হিন্দুধর্ম অনুসরণ করত। এদের মধ্যে গান্ধারীরা উল্লেখযোগ্য ছিল। পাশাই জনগোষ্ঠী এবং নুরিস্তানিরা হলো এই ইন্দো-ইরানীয় জনগোষ্ঠীর বর্তমান উদাহরণ।

মিডিয়রা, একটি পশ্চিম ইরানীয় জনগোষ্ঠী, প্রায় ৭০০ খ্রিস্টপূর্বাব্দের দিকে বর্তমান কুর্দিস্তান থেকে এসে প্রাচীন আফগানিস্তানের বেশিরভাগ অংশে আধিপত্য বিস্তার করে। তারা বর্তমান ইরানীয় মালভূমিতে প্রথম সাম্রাজ্য গড়ে তোলে এবং পারস্যদের সাথে তাদের ভগিনী-জাতির সম্পর্ক ছিল, যদিও প্রথমদিকে তারা পারস্যদের ওপর আধিপত্য করত। আফগানিস্তানের কিছু অংশে মিডিয়দের নিয়ন্ত্রণ ততদিন পর্যন্ত স্থায়ী ছিল, যতদিন না পারস্যের রাজপুত্র সাইরাস দ্য গ্রেট তার মিডিয় শ্বশুরকে হত্যা করে ক্ষমতাচ্যুত করেন।

 হাখমানেশি আক্রমণ এবং জরথুষ্ট্রবাদ (৫৫০ খ্রিস্টপূর্বাব্দ – ৩৩১ খ্রিস্টপূর্বাব্দ) 

থাম্ব|আরাকোসিয়া, আরিয়া এবং ব্যাকট্রিয়া ছিল হাখমানেশি সাম্রাজ্য পূর্বাঞ্চলীয় প্রাচীন ক্ষত্রপ, যা ৫০০ খ্রিস্টপূর্বাব্দে বর্তমান আফগানিস্তানের বেশিরভাগ অংশ নিয়ে গঠিত ছিল। আরাকোসিয়ার অধিবাসীরা প্যাকটিয়ান নামে পরিচিত ছিল, যারা সম্ভবত আজকের পশতুন।
ব্যাকট্রা (যা পরে বাল্‌খ নামে পরিচিত হয়) শহরটি জরথুষ্ট্রের জন্মস্থান বলে মনে করা হয়, যিনি জরথুষ্ট্রবাদ ধর্মের প্রতিষ্ঠা করেন। আবেস্তা গ্রন্থে পূর্ব ব্যাকট্রিয়াকে জরথুষ্ট্রীয় বিশ্বাসের উৎসভূমি হিসেবে উল্লেখ করা হয়েছে। জরথুষ্ট্রের জন্মস্থান নিয়ে বিতর্ক থাকলেও, জরথুষ্ট্রবাদ বিশ্বের অন্যতম প্রভাবশালী ধর্ম হিসেবে ছড়িয়ে পড়ে এবং শতাব্দীর পর শতাব্দী ধরে প্রাচীন আর্যদের প্রধান বিশ্বাস হয়ে ওঠে। মুসলিম আরবদের হাতে সাসানীয় শাসক তৃতীয় ইয়াজদেগার্দের পরাজয়ের আগ পর্যন্ত, অর্থাৎ প্রতিষ্ঠার হাজার বছরেরও বেশি সময় ধরে এটি পারস্যের সরকারি ধর্ম ছিল। বর্তমান দক্ষিণ ইরানে, পারস্যরা ইরানীয় মালভূমিতে মিডিয়দের আধিপত্যকে চ্যালেঞ্জ করতে শুরু করে। ৫৫০ খ্রিস্টপূর্বাব্দের মধ্যে, পারস্যরা মিডিয়দের শাসনকে প্রতিস্থাপিত করে নিজেদের আধিপত্য প্রতিষ্ঠা করে এবং এমনকি মিডিয় সাম্রাজ্যের সীমানা ছাড়িয়েও বিস্তার শুরু করে। বৌদ্ধ গ্রন্থ অনুসারে, গান্ধার এবং কম্বোজ মহাজনপদ দুটি হাখমানেশি রাজবংশের শাসক, সাইরাস দ্য গ্রেট (৫৫৫-৫৩০ খ্রিস্টপূর্বাব্দ) অথবা প্রথম দারিয়াসের শাসনামলের প্রথম বছরেই হাখমানেশিদের শিকারে পরিণত হয়। প্লিনির প্রমাণ অনুযায়ী, সাইরাস দ্য গ্রেট কাপিসিন-এ অবস্থিত কাপিশা শহরটি ধ্বংস করেছিলেন,Naturalis Historia, VI, 25, 92 যা  একটি কম্বোজ শহর ছিল।

ব্যাকট্রিয়া প্রাচীন আফগানিস্তানে একটি বিশেষ অবস্থানে ছিল এবং একটি উপ-রাজধানীর মর্যাদা পেত। খ্রিস্টপূর্ব ৪র্থ শতাব্দীর মধ্যে, দূরবর্তী অঞ্চলগুলোতে পারস্যের নিয়ন্ত্রণ এবং সাম্রাজ্যের অভ্যন্তরীণ সংহতি কিছুটা দুর্বল হয়ে পড়েছিল। যদিও ব্যাকট্রিয়ার মতো দূরবর্তী প্রদেশগুলো প্রায়শই হাখমানেশি শাসনের অধীনে অস্থির ছিল, তবুও ব্যাকট্রিয় সৈন্যরা ৩৩০ খ্রিস্টপূর্বাব্দে মহান আলেকজান্ডারের অগ্রসরমান সেনাবাহিনীর বিরুদ্ধে নির্ণায়ক গৌগামেলার যুদ্ধে লড়াই করেছিল। হাখমানেশিরা আলেকজান্ডারের কাছে চূড়ান্তভাবে পরাজিত হয় এবং তার গ্রিক-ম্যাসিডোনীয় সেনাবাহিনীর সামনে থেকে পিছু হটে। শেষ হাখমানেশি শাসক তৃতীয় দারিয়াস ব্যাকট্রিয়ায় পালিয়ে যাওয়ার চেষ্টা করেন, কিন্তু ব্যাকট্রিয়ার অধিপতি বেসাস তাকে হত্যা করেন, যিনি নিজেকে আর্টাক্সার্ক্সেস (V) নামে পারস্যের নতুন শাসক হিসেবে ঘোষণা করেন। বেসাস আলেকজান্ডারের ক্রমবর্ধমান সামরিক শক্তির বিরুদ্ধে সফল প্রতিরোধ গড়ে তুলতে পারেননি, তাই তিনি তার জন্মভূমি ব্যাকট্রিয়ায় পালিয়ে যান। সেখানে তিনি স্থানীয় উপজাতিদের একত্রিত করার চেষ্টা করেন, কিন্তু পরিবর্তে তাকে আলেকজান্ডারের কাছে হস্তান্তর করা হয়, যিনি রাজহত্যার দায়ে তাকে নির্যাতন ও মৃত্যুদণ্ড দেন।
 তথ্যসূত্র 

বিষয়শ্রেণী:আফগানিস্তানের প্রত্নতাত্ত্বিক স্থান
বিষয়শ্রেণী:আফগানিস্তানে হিন্দুধর্ম